<classify> NAIBU Waziri wa Nishati, Subira Mgalu ameliagiza Shirika la Umeme Tanzania Tanesco kukaa na mwekezaji wa kampuni ya Neelkanth inayochimba madini ya Magnesite ili kuipatia umeme kampuni hiyo.Kampuni hiyo imekuwa ikishindwa kufanya uzalishaji kutokana na kukosekana kwa umeme. Kiwanda hicho ni cha kuzalisha unga utokanao na madini hayo kwa ajili ya kutengeneza chokaa na malighafi nyingine za viwandani.Mgalu alisema pamoja na kuipa kiwanda hicho umeme huo, pia utanufaisha wananchi wa kijiji cha Kwaruhombo na kutoa ajira mara ujenzi wa kiwanda hicho utakapokamilika.Akizungumza katika ziara ya kutembelea mgodi wa kampuni hiyo uliopo kwenye Kijiji cha Kwaruhombo H almashauri ya C halinze wilaya ya Bagamoyo alisema umeme huo una faida kwa uwekezaji pia kwa wananchi. Alisema kitendo cha mwekezaji kusafirisha mawe kwenda Tanga kwa ajili ya kuchakata na baadaye kusafirisha nje ya nchi kunanyima ajira, lakini kwa kuanzisha kiwanda atakuwa anayasaga na kusafirisha unga wa mawe hayo hivyo itakuwa fursa ya ajira kwa wananchi.Ni muda mrefu sasa karibu mwaka mwekezaji aliomba umeme lakini hadi sasa hajapata huduma hiyo na hapa hii ni fursa hatupaswi kuiacha kwani shirika litapata mapato,wananchi watapata ajira pamoja na umeme, alisema Mgalu.Alibainisha kuwa uwekaji wa umeme kwenye eneo hilo lenye umbali wa zaidi ya kilometa 10 ni manufaa kwa uwekezaji pamoja na wananchi wanaozunguka eneo hilo na kijiji jirani cha Kwaruhombo ambapo kuna mji mkubwa na unahitaji umeme. Kwa upande wake, Meneja wa Tanesco mkoa wa Pwani, Martin Madulu alisema changamoto wanayoipata ni baadhi ya miradi kuonesha umbali mdogo tofauti na hali halisi.Madulu alisema kuwa hata eneo hilo umeme umeshindwa kupelekwa kutokana na hali hiyo lakini alimshukuru Naibu Waziri ambaye alisema jambo hilo wameliona na wameongeza fedha kwa ajili ya kukabili hali hiyo.Awali, Meneja wa kampuni hiyo Julius Salehe alisema kuwa ujenzi unashindwa kufanyika kutokana na kukosekana umeme na endapo utapatikana ujenzi utaanza mara moja. Salehe alisema kuwa kwa siku wanajaza malori kati ya manne au matano ya mawe ya madini hayo ambayo hutoa bidhaa za chokaa na malighafi mbalimbali za viwandani.  <topic>: KITAIFA 